Ego Gualterius, Dei gratia humilis Lingonum minister, dilecto Guillelmo, abbati Sancti Michaelis Tornodorensis, et posteris suis eidem cenobio regulariter substituendis in perpetuum, etc. (sic). Notifico quod controversia super cimiterio inter ecclesias vestras Molismi et Sancti Michaelis Tornodorensis orta fuit, rei veritate diligentius inquisita, tam privilegiis Romanorum pontificum Innocentii et Adriani, tam Lingonum Josceranni et Godefridi presulum cartis, cimiterium in ecclesia Sancti Aniani nunquam fuisse cognoscens, supradictę S. Michaelis ecclesię cimiterium quod ab antiquo possiderat, adjudicavi, laudavi et confirmavi, etc. (sic). Actum est hoc in ecclesia villę que dicitur Selex, anno Verbi incarnati M°C°LXX°II°.